
                                                           HOTĂRÂREA NR. 216
din  data de : 21.12.2012

privind acordarea unor ajutoare de urgenţă pentru situaţii deosebite care nu sunt cuprinse  în HCL nr.133/2012
Consiliul Local al Municipiului Paşcani, judeţul Iaşi;
  Având în vedere:
 - iniţiativa Primarului Municipiului Paşcani, prin expunerea de motive la proiectul de hotărâre înregistrată sub nr. 25083/19.12.2012; 

- referatul de specialitate, nr. 25084 din 19.12.2012, întocmit de către Serviciul Comunitar de Asistenţa Socială şi Autoritate Tutelară împreună cu Direcţia Economică ;

- cererea d-nei Ignat Laura, care se află într-o situatie de necesitate deosebita, prin care solicita acordarea unui ajutor de  urgenţă;
- anchetele sociale prin care se certifică existenţa situatiei deosebite în care se află aceste familii / persoane singure precum si actele doveditoare, întocmite de Serviciul Comunitar de Asistenţă Socială şi Autoritate Tutelară privind acordarea ajutoarelor de urgenţă pentru familiile/persoanele singure cu domiciliul în mun. Paşcani, aflate in situaţie de necesitate; 
- prevederile art.28 alin(2)  din Legea nr. 416/2001,  privind venitul minim garantat, cu modificari si completari  ulterioare;
- prevederile HCL nr. 133/31.10.2012 privind reglementarea acordării ajutoarelor de urgenţă;


Având în vedere următoarele avize ale comisiilor de specialitate din cadrul Consiliului Local al municipiului Paşcani:

· Avizul Comisiei de prognoze economico-sociale, buget, finanţe, industrie, agricultură, silvicultură, prestări servicii, comerţ şi IMM-uri, programe europene, atragere de fonduri structurale şi relaţii externe, înregistrat sub nr. 1579/20.12.2012 ;

· Avizul Comisiei juridică, ordine publică, drepturile omului şi libertăţi cetăţeneşti, înregistrat sub nr.  1627/20.12.2012;

· Avizul Comisiei pentru învăţământ şi activităţi ştiinţifice, cultură, culte, tineret, sport şi turism, sănătate, muncă, protecţie socială şi combaterea sărăciei înregistrat sub nr. 1528/19.12.2012;  

În conformitate cu prevederile art.9, art.15 alin. (3), din Legea nr. 292/2011, a asistenţei sociale; 
            În temeiul art.36 alin.(6) lit.a) pct.2  si ale  art.115 alin.1 lit. b) din Legea administraţiei  publice locale nr. 215/2001,  republicată, cu modificari si completari ulterioare;
În temeiul  art. 45 alin.(1) din Legea administraţiei  publice locale nr. 215/2001,  republicată, cu modificari si completari ulterioare,

H O T A R A S T E :

Art. 1. Se aprobă suma de 10.000 lei cu titlu de ajutor de urgenţă necesară d-rei Ignat Laura Elena domiciliată în mun. Paşcani, str. Mihai Eminescu, Bl.C18, Sc.B, Ap.39, pentru efectuarea unei intervenţii chirurgicale la clinica Hadassah din Israel.

 Art. 2. Se aprobă suma de 2.000 lei cu titlu de ajutor de urgenţă necesară familiei doamnei Lupu Vasilica domiciliată în municipiul Paşcani, str. Fericirii, nr.81, pentru plata facturii de rebranşare la energie electrică a imobilului în care locuieşte.


 Art. 3. Se aprobă suma de 2.500 lei cu titlu de ajutor de urgenţă necesară familiei domnului Vatamanu Stelian domiciliată în municipiul Paşcani, str. Ion Creangă, nr.12, pentru plata facturii de rebranşare la energie electrică a imobilului său.

Art. 4. Se aprobă suma de 2.000 lei cu titlu de ajutor de urgenta necesară d-lui Perijoc Constantin domiciliat în municipiul Paşcani, str. Barbu Lăutaru, nr.7 pentru efectuarea unei intervenţii chirurgicale la ochi.

Art. 5. În cazul în care ajutoarele de urgenţă nu vor fi utilizate în scopul pentru care au fost acordate, acestea vor fi recuperate în conformitate cu prevederile legale in vigoare.

Art. 6. Punerea în aplicare a prevederilor prezentei hotărâri va fi dusă la îndeplinire de către Primarul municipiului Paşcani, Direcţia economică, Serviciul Comunitar de Asistenţă Socială şi Autoritate Tutelară. Sumele alocate pentru acoperirea cheltuielilor la articolele anterioare vor fi suportate din bugetul consiliului local, din fondurile prevăzute ca ajutoare de urgenţă, capitolul 68 - “Asistenta Sociala”.
Art. 7. Serviciul Administraţie publică va comunica în copie prezenta dispoziţie către:

· Instituţia Prefectului judeţului Iaşi;

· Direcţia Economică;

· Serviciul Comunitar de Asistenţă Socială şi Autoritate Tutelară;
· Beneficiarilor prevăzuţi la art.1 – art.4.

